text: Se billederne: Så lidt vand er der i Vadehavet 
  17 marts 2018 kl. 11.00
  Den voldsomme østenvind med kulingstyrke og vindstød af stormstyrke presser vandet ud af Vadehavet.
  
  Torben Hestehave, Ribe: "I dag var der østenstorm, noget vi sjældent oplever i Vestjylland  - og havet var ikke bare lavvandet – nej, det var helt væk."
  Østenvinden er isnende kold og voldsom, så havet er "skubbet" længere ud i Nordsøen. Derfor har der hele lørdag formiddag stort set ingen vand været i Vadehavet. 
  Det er TV SYDs seer Torben Hestehave, som i dag var et smut ude ved Mandø Ebbevej – den vej, som fører fra Vester Vedsted ved Ribe til Mandø – en vej, som normalt kun kan forceres med en speciel traktorbus. 
  - I dag var der østenstorm, noget vi sjældent oplever i Vestjylland  - og havet var ikke bare lavvandet – nej, det var helt væk, skriver Torben Hestehave og fortsætter:
  - Tre graders frost i dag ved 9-tiden føltes i den stride vind som 15 grader minus. – Så selv om det var storslået, var det ikke rart at opholde sig ude ved Vadehavet i dag.
  Det har blandt andet betydet, at Fanøfærgen har måttet opgive at sejle med bilfærger mellem Esbjerg og Fanø.
  Nu er højvandet kommet, og Fanøfærgen sejler igen normalt.
  